6. ΒΑΣΙΛΙΚΟΝ ΔΙΑΤΑΓΜΑ της 27 Απρ./14 Μαΐου 1937 Περί εκδόσεως αδειών λειτουργίας, κατατάξεως και χαρακτηρισμού Ξενοδοχείων. Εξεδόθη δυνάμει των παρ.1 και 2 άρθρου 11 και άρθρ.22 Α.Ν. 431/1937 (ανωτ. αριθ. 4). Άρθρ 9.-Εις την 6ην κατηγορίαν ή Ε΄ τάξιν ξενοδοχείων κατατάσσονται επιχειρήσεις έχουσαι τα εξής προσόντα: 1)Κτίριον ευπρεπές εξωτερικώς και με καλήν διαρρύθμισιν των χώρων του εσωτερικώς. 2)Οπλισμόν εν γένει πλήρη. Ειδικώτερον τα δωμάτια να είναι επιπλωμένα με κλίνας σιδηράς ή πολυτελείς ξυλίνας, το στρώμα αυτών να ευρίσκεται εν καλή καταστάσει γεμισμένον με βάμβακα, μαλλίον ή ειδικόν χόρτον (τζίβα), η λινοστολή να είναι καθαρά και εν καλή καταστάσει. Να διαθέτη δι’ εκάστην κλίνην τουλάχιστον 4 σινδόνια, δύο προσκέφαλα, 4 καλύμματα, δύο κουβέρτας μαλλίνας και δύο βαμβακεράς. Επίσης κομοδίνο, ένα τραπέζι, μία ιματιοθήκην, δύο καθίσματα, άπαντα εν καλή καταστάσει. Να έχη πάντοτε διαθέσιμα και καθαρά εν τη ιματιοθήκη σινδόνια, καλύμματα προσκεφαλαίων και προσόψια ίσα προς τον αριθμόν των κλινών του Ξενοδοχείου. 3)΄Εκαστον υπνοδωμάτιον και οι λοιποί κοινόχρηστοι χώροι να φωτίζωνται επαρκώς δι’ ηλεκτρικού φωτός. Εν η περιπτώσει δεν λειτουργεί εργοστάσιον ηλεκτροφωτισμού, δέον να χρησιμοποιώνται φωτιστικά μέσα παρέχοντα επαρκή φωτισμόν. 4)Να έχη τουλάχιστον έν αποχωρητήριον κατά πάτωμα. 5)Ουδέν των υπνοδωματίων να περιλαμβάνη πλείονας των 4 κλινών, ανεξαρτήτως μεγέθους, απαγορευομένης της οπωσδήποτε διαμονής πλειόνων ατόμων των 4 εν τω δωματίω. Επιχειρήσεις στερούμεναι ενός ή περισσοτέρων των ως άνω προσόντων απαγορεύεται να λειτουργήσουν ως Ξενοδοχεία ή Οικοτροφεία, επιτρεπομένης της χορηγήσεως αδείας Πανδοχείου. Η Επιτροπή του άρθρ.1 του παρόντος δύναται να χορηγήση εις τας λειτουργούσας ήδη επιχειρήσεις προθεσμίαν συμπληρώσεως των ελλείψεων αυτών, ουχί μεγαλειτέραν του έτους εν συνόλω. Εις περίπτωσιν καθ’ ην, ληξάσης της χορηγηθείσης προθεσμίας δεν συνεπληρώθησαν αι ελλείψεις, η Επιτροπή προτείνει εις τον Υφυπουργόν Τύπου και Τουρισμού την άρσιν της αδείας λειτουργίας του Ξενοδοχείου ή Οικοτροφείου. Εις την 5ην κατηγορίαν ή Δ΄ τάξιν Ξενοδοχείων, κατατάσσονται επιχειρήσεις λειτουργούσαι εις κτίρια ευπρεπή και κατάλληλα από απόψεως θέσεως, εμφανίσεως και διαρρυθμίσεως και των οποίων η επίπλωσις και αι εγκαταστάσεις εν γένει ευρίσκονται εις ικανοποιητικήν κατάστασιν. Τα αυτά προσόντα απαιτούνται δια την κατάταξιν Οικοτροφείων εις την Γ΄ κατηγορίαν. Εις την 4ην κατηγορίαν ή Γ΄ τάξιν Ξενοδοχείων και την Β΄ τάξιν Οικοτροφείων κατατάσσονται επιχειρήσεις έχουσαι τα εξής προσόντα: 1)Κτίριον ευπρεπές ευρισκόμενον εσωτερικώς και εξωτερικώς εν καλή καταστάσει. 2)Επίπλωσιν και σκεύη πλήρη και εν καλή καταστάσει. 3)Ρουχισμόν επαρκή και εν καλή καταστάσει (τα σινδόνια, καλύμματα προσκεφαλαίων, προσόψια κλπ. λευκά και αμέμπτου καθαριότητος).  4)Έν τουλάχιστον αποχωρητήριον κατά πάτωμα διατηρούμενον εν απολύτω καθαριότητι και με κατάλληλον μηχανισμόν αυτομάτου ανυψώσεως της έδρας αυτού. 5)Έν τουλάχιστον λουτρόν καθαριότητος ή δύο καταιονιστήρας (DOUCHE). 6)Εγκατάστασιν ηλεκτρικών κωδώνων εις έκαστον δωμάτιον καλώς λειτουργούσαν. Επί πλέον τα εφεξής ιδρυθησόμενα Ξενοδοχεία εις πόλεις άνω των 100.000 κατοίκων: α)Κεντρικήν θέρμανσιν, β)ρέον ύδωρ εις άπαντα τα δωμάτια και γ)τηλέφωνον εξωτερικής επικοινωνίας εντός θαλαμίσκου. Εις την 3ην κατηγορίαν ή Β΄ τάξιν Ξενοδοχείων και Α΄ τάξιν Οικοτροφείων, κατατάσσονται επιχειρήσεις έχουσαι, πλην των ανωτέρω, και τα εξής προσόντα: 1)Έν τουλάχιστον λουτρόν ή δύο καταιονιστήρας εις έκαστον όροφον. 2)Έν τουλάχιστον αποχωρητήριον ανά 10 δωμάτια. 3)Τηλέφωνον εξωτερικής επικοινωνίας εφ’ όσον λειτουργεί Τηλεφωνικόν Κέντρον εν τη πόλει εν ή και το Ξενοδοχείον. 4)Μίαν τουλάχιστον αίθουσαν δια τους πελάτας καλώς επιπλωμένην, 5)Κεντρικήν θέρμανσιν και ρέον ύδωρ εις έκαστον δωμάτιον. 6)Επίπλωσιν πλήρη, ρουχισμόν και τα λοιπά σκεύη εν πολύ καλή καταστάσει. 7)Εκτός του κεντρικού λαμπτήρος του κοιτώνος και λαμπτήρα άνωθεν της κλίνης ή κινητήν λυχνίαν τοποθετημένην παραπλεύρως ταύτης, των οποίων η λειτουργία να επιτυγχάνηται δια διακόπτου τοποθετημένου εις τοιούτον σημείον ώστε ο επί της κλίνης πελάτης να μη είναι υποχρεωμένος να εγερθή δια να χειρισθή τούτον. 8)Κομβίον κωδώνων σημάνσεως πλησίον εκάστης κλίνης. Εις την Β΄ κατηγορίαν ή Α΄ τάξιν Ξενοδοχείων κατατάσσονται επιχειρήσεις έχουσαι, πλην των ανωτέρω, και τα εξής προσόντα: 1)Έν τουλάχιστον λουτρόν ή δύο καταιονιστήρας ανά δέκα δωμάτια, απαραιτήτως δε έν κατά όροφον. 2)Έν τουλάχιστον αποχωρητήριον ανά έξ δωμάτια. 3)Ρέον ύδωρ θερμόν και ψυχρόν εις έκαστον δωμάτιον. 4)Κεντρικήν θέρμανσιν. 5)Αναβατήρα εάν το κτίριον έχη πλείονας των δύο ορόφων. 6)Ανάλογον αίθουσαν εστιατορίου με μικράς τραπέζας. 7)Αίθουσαν κοινής χρήσεως πελατών εμβαδού τουλάχιστον 75 μ2. 8)Ιδιαίτερον δωμάτιον υπηρεσίας εις έκαστον όροφον (OFFICE). 9)Επαρκή δωμάτια υπηρεσίας δια το εντός του ξενοδοχείου διαμένον προσωπικόν. 10)Ιδιαίτερον λουτρόν και αποχωρητήριον δια το προσωπικόν. 11)Κτίριον κεντρικόν και επιβλητικόν. 12)Επίπλωσιν και γενικώς οπλισμόν πολυτελή και πλήρη. (Αντί της σελ. 189) Σελ. 189(α) 132-21 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.6 Εις την πρώτην κατηγορίαν ή εις την τάξιν των ξενοδοχείων πολυτελείας κατατάσσονται επιχειρήσεις έχουσαι πλην των ανωτέρω, και τα εξής προσόντα: 1)Το ήμισυ τουλάχιστον των δωματίων των μετά ιδιαιτέρου λουτρού και αποχωρητηρίου. 2)Τηλέφωνα ή φωτεινούς λαμπτήρας εις έκαστον δωμάτιον. 3)Έν τουλάχιστον τηλέφωνον εξωτερικής επικοινωνίας εις έκαστον όροφον. 4)Επαρκείς αιθούσας κοινής χρήσεως ήτοι αναγνωστήριον, καπνιστήριον, μπαρ, αίθουσαν χορού, καλλωπιστήριον (κουρείον και κομμωτήριον) κλπ. 5)Ιδιαιτέραν κλίμακα υπηρεσίας. 6)Επίπλωσιν και διάκοσμον πολυτελή και εν αρίστη πάντοτε καταστάσει. Η κεντρική θέρμανσις των ξενοδοχείων πασών των κατηγοριών δεν είναι απαραίτητος προκειμένου περί ξενοδοχείων λειτουργούντων κατά το θέρος μόνον. Ωσαύτως δεν είναι απαραίτητος ο σημειούμενος αριθμός λουτρών δια τα ξενοδοχεία των λουτροπόλεων και παραθαλασσίων μερών, της αναλογίας αυτών αφιεμένης εις την κρίσιν της επιτροπής. Λουτρόν κατά την ένννοιαν του παρόντος θεωρείται το εν λειτουργία ευρισκόμενον και έχον πλήρεις εγκαταστάσεις λουτρού. Σελ. 190(α) 132-22 18.Ζ.α.6 Γενικοί νόμοι περί ξενοδοχείων-Επιπλ. δωματίων κλπ Τ’ ανωτέρω σημειούμενα προσόντα δι’ απάσας τας κατηγορίας ξενοδοχείων είναι ενδεικτικά και ουχί περιοριστικά δια την επιτροπήν, δυναμένην, κατά την κρίσιν της και επί τη βάσει άλλων παραγόντων να προβή εις την ενδεδειγμένην κατάταξιν. Κατά της γενομένης κατατάξεως ξενοδοχείου τινός ή οικοτροφείου δύναται να υποβληθή αίτησις ανακατατάξεως, υπό παντός ενδιαφερομένου ενώπιον της αυτής επιτροπής υποβαλλομένη εντός μηνός από της κοινοποιήσεως της κατατάξεως. Η επιτροπή εξετάζουσα την αίτησιν αποφασίζει τελειωτικώς. ΄Αρθρ.10.-Ξενοδοχεία καταταγέντα εις μίαν των τεσσάρων πρώτων κατηγοριών, ήτοι 1)πολυτελείας, 2)Α΄ τάξεως, 3)Β΄ τάξεως, 4)Γ΄ τάξεως χαρακτηρίζονται υποχρεωτικώς Τουριστικά αυτής κατηγορίας. Ωσαύτως χαρακτηρίζονται Τουριστικά Οικοτροφεία τα καταταγέντα εις την 1ην και 2αν τάξιν των Οικοτροφείων. Τ’ ανωτέρω ξενοδοχεία και οικοτροφεία δύνανται ν’ αναγράφωσι τον χαρακτηρισμόν των ως Τουριστικών και να χρησιμοποιώσι το τυχόν καθορισθησόμενον Τουριστικόν σήμα εις τας επιγραφάς και τα έντυπα αυτών εν γένει. Η αρμοδία επί της κατατάξεως επιτροπή έχει δικαίωμα να προβή ητιολογημένως οποτεδήποτε εις τον υποβιβασμόν ξενοδοχείου τινος. Κατά του υποβιβασμού τούτου δύναται να υποβληθή αίτησις ανακατατάξεως ενώπιον της αυτής επιτροπής υποβαλλομένη εντός μηνός από της κοινοποιήσεως του υποβιβασμού. Η επιτροπή εξετάζουσα την αίτησιν αποφασίζει τελειωτικώς. ΄Αρθρ.11.-Τα Δ/τα 1)της 30 Δεκ. 1931 περί αδείας λειτουργίας Ξενοδοχείων ΄Υπνου και Οικοτροφείων, 2)της 31 Ιαν. 1936 περί χαρακτηρισμού κατατάξεως Τουριστικών Ξενοδοχείων και 3)της 8 Απρ. 1936 περί αντικαταστάσεως του άρθρ.6 του από 30 Δεκ. 1931 Δ/τος περί αδείας λειτουργίας ξενοδοχείων ύπνου και οικοτροφείων καταργούνται. ΄Αρθρ.1.-Της υπό του εδ. 2 του άρθρ.11 του Α.Ν. 431/1937 «περί διατάξεων αφορωσών εις τον έλεγχον των ξενοδοχείων και την προστασίαν της πελατείας αυτών «συνιστωμένης επιτροπής προεδρεύει ο αρχαιότερος των Διευθυντών μελών αυτής, καθήκοντα δε Γραμματέως εκτελεί είς των υπαλλήλων της Διευθύνσεως Τουριστικής Οργανώσεως, υπό του Υφυπουργού Τύπου και Τουρισμού οριζόμενος. Η επιτροπή συνεδριάζει νομίμως παρόντων τριών μελών της και λαμβάνει αποφάσεις κατά πλειοψηφίαν των παρόντων υπερισχυούσης εν ισοψηφία της ψήφου του Προέδρου αυτής. ΄Αρθρ.2.-«Η άδεια λειτουργίας ξενοδοχείου, οικοτροφείου ή πανδοχείου εκδίδεται κεχωρισμένως:1)δια το κτίριον ένθα λειτουργεί ή πρόκεται να λειτουργήση η επιχείρησις και 2)δια την επιχείρησιν. Η άδεια δια το κτίριον χορηγείται υπό του Υφυπουργείου Τύπου και Τουρισμού τη αιτήσει του ιδιοκτήτου του κτιρίου, παρέχεται δ’ αύτη μόνον εφ’ όσον το κτίριον κριθή υπό της επιτροπής του άρθρ.11 εδ. 2 του Α.Ν. 431/1937 ως κατάλληλον από απόψεως θέσεως, εμφανίσεως, διαρρυθμίσεως, εγκαταστάσεων κλπ. δια ξενοδοχείον, οικοτροφείον ή πανδοχείον. Προς τούτο η επιτροπή δύναται να ενεργήση επιτόπιον εξέτασιν του κτιρίου είτε δια των μελών αυτής είτε δι’ άλλων αρμοδίων προσώπων. Η ανωτέρω αρμοδιότης του Υφυπουργού Τύπου και Τουρισμού ασκείται ήδη υπό του Γενικού Γραμματέως του Ε.Ο.Τ. δυνάμει της υπ’ αριθ. 11868/1951 αποφάσεως του Υπουργού του Εμπορίου (ανωτ. σελ. 61). Εις την υποβαλλομένην αίτησιν δέον να αναφέρωνται και να επισυνάπτωνται τα εξής στοιχεία: α)Το όνομα του ιδιοκτήτου του κτιρίου. β)Η πόλις, η οδός, αριθμός κ.λ.π. ένθα κείται το κτίριον. γ)Πλήρη αντίγραφα των σχεδιαγραμμάτων του κτιρίου του εσωτερικού και της προσόψεως αυτού. Τα πανδοχεία απαλλάσσονται της υποχρεώσεως υποβολής σχεδιαγραμμάτων ως και μικρά ξενοδοχεία μετ’ απόφασιν της αρμοδίας επιτροπής. Κτίριον κριθέν κατάλληλον δια τινα των αναφερομένων ανωτέρω χρήσεων δεν επιτρέπεται να χρησιμοποιηθή δι’ ετέραν εξ αυτών, άνευ προηγουμένης εγκρίσεως της αρμοδίας Επιτροπής. Σελ. 186 Η Επιτροπή προ της υποβολής προτάσεως προς τον Υφυπουργόν Τύπου και Τουρισμού δια την χορήγησιν αδείας εις κτίριον, δύναται να υποδείξη εις τον ιδιοκτήτην του κτιρίου, όπως επιφέρη διαφόρους βελτιώσεις εις αυτό. Εν τη περιπτώσει ταύτη η άδεια χορηγείται μετά την επιτέλεσιν των βελτιώσεων. Η χορήγησις της ανωτέρω αδείας εις κτίριον παρέχει εις τον ιδιοκτήτην αυτού το δικαίωμα, όπως εκμεταλλεύεται τούτο είτε δι’ εκμισθώσεως είτε δι’ ίδιον λογαριασμόν δι’ ην χρήσιν παρεσχέθη η άδεια, αφού προηγουμένως εκδοθή η αφορώσα την επιχείρησιν άδεια. Κτίριον κριθέν ακατάλληλον ως ανωτέρω δια ξενοδοχείον, οικοτροφείον ή πανδοχείον απαγορεύεται να λειτουργήση ως τοιούτον. Κτίριον λαβόν κατά τ’ ανωτέρω άδειαν, όπως χρησιμοποιηθή ως ξενοδοχείον, οικοτροφείον ή πανδοχείον απόλλυσι τα εκ της αδείας ταύτης πηγάζοντα δικαιώματα εις τας εξής περιπτώσεις. 1.Εάν κριθή ακατάλληλον κατά την διάρκειαν της χρήσεως αυτού ως ξενοδοχείου, οικοτροφείου ή πανδοχείου και 2)Εάν αλλάξη χρήσιν (εκμίσθωσις των διαμερισμάτων του ως κατοικιών, γραφείων κλπ.). Η διακοπή εργασίας δι’ επισκευήν δεν θεωρείται αλλαγή χρήσεως. Η απώλεια των ως άνω δικαιωμάτων επιφέρει την δι’ αποφάσεως του Υφυπουργού Τύπου και Τουρισμού άρσιν της χορηγηθείσης αδείας μετά ητιολογημένην πρότασιν της αρμοδίας Επιτροπής. Τα ήδη χρησιμοποιούμενα κτίρια ως ξενοδοχεία, οικοτροφεία ή πανδοχεία υποχρεούνται όπως εντός έτους από της δημοσιεύσεως του παρόντος λάβωσι παρά του Υφυπουργείου Τύπου και Τουρισμού την σχετικήν άδειαν, άλλως το Υφυπουργείον δύναται να απαγορεύση την λειτουργίαν εν αυτοίς ξενοδοχείων, οικοτροφείων ή πανδοχείων. Η άδεια χορηγείται εφ’ όσον το κτίριον κρίνεται κατάλληλον δια μίαν των ανωτέρω χρήσεων. 18.Ζ.α.6 Γενικοί νόμοι περί ξενοδοχείων-Επιπλ. δωματίων κλπ Αι χορηγούμεναι ως ανωτέρω άδειαι εις κτίρια, καταχωρούνται εις ειδικόν βιβλίον εν συνεχεία και κατ’ αύξοντα αριθμόν. Αι άδειαι αυταί δέον να περιλαμβάνωσι τα εξής στοιχεία: α)Τον αύξοντα αριθμόν του ειδικού βιβλίου αδειών κτιρίων. β)Την πόλιν, την οδόν και αριθμόν ένθα κείται το κτίριον. γ)Το ονοματεπώνυμον του ιδιοκτήτου του κτιρίου. δ)Την χρήσιν δι’ ην εχορηγήθη η άδεια (ξενοδοχείον, οικοτροφείον ή πανδοχείον). Πάσα μεταβολή εις την κυριότητα του κτιρίου δέον να αναφέρεται αμέσως εις το Υφυπουργείον Τύπου και Τουρισμού. Κατά των άνω αποφάσεων της επιτροπής επιτρέπεται αίτησις αναθεωρήσεως ενώπιον της επιτροπής του άρθρ.11 του εδ. 3 του Α.Ν. 431/1937 υποβαλλομένη εντός μηνός από της εις τον ενδιαφερόμενον κοινοποιήσεως της αποφάσεως. Η Επιτροπή εκδικάζουσα την αίτησιν ταύτην αποφαίνεται τελειωτικώς». Αντικατεστάθη ως άνω υπό του άρθρ.1 του Β.Δ. της 26 Φεβρ./9 Μαρτ. 1938 (κατωτ. αριθ. 9). «Η άδεια κτιρίου δια την λειτουργίαν αυτού ως ξενοδοχείου, οικοτροφείου ή πανδοχείου ανανεούται ανά πενταετίαν από της εκδόσεώς της, του ιδιοκτήτου υποχρεουμένου όπως άμα τη λήξει της ως άνω προθεσμίας υποβάλη νέαν αίτησιν ανανεώσεως της αδείας κτιρίου, εν η να αναφαίνωνται και αι τυχόν ή βελτιώσεις. Δια τας ήδη χορηγηθείσας αδείας κτιρίων λαμβανομένων υπ’ όψει των εκ της διαμορφωθείσης καταστάσεως συνθηκών λειτουργίας των κτιρίων, ως και των επί τούτων επελθουσών φθορών η άδεια κτιρίου θεωρείται λήξασα μετά παρέλευσιν διετίας από της εκδόσεώς της. Εφ’ όσον η ως άνω διετής προθεσμία λήγει προ της δημοσιεύσεως του παρόντος η λήξις λογίζεται ως επελθούσα εντός 15θημέρου από της ισχύος του παρόντος Δ/τος. Η ανανέωσις της αδείας κτιρίου χορηγείται υπό του Υπουργείου Εθνικής Οικονομίας μετά γνώμην της κατά το άρθρ.11 εδάφ. 2 του Α.Ν. 431/1937. Κατά την ανανέωσιν αδείας κτιρίου η Επιτροπή δύναται να ενεργήση και επιτόπιον εξέτασιν ή επιθεώρησιν δια καθωρισθησομένων δημοσίων οργάνων ή υπηρεσιών επί της καταστάσεως του κτιρίου και να καθορίση τους όρους, υφ’ ους ενδείκνυται η χορήγησις αδείας ανανεώσεως του κτιρίου. Η ανανέωσις της αδείας του κτιρίου ενεργείται κατά τας ισχυούσας διατάξεις περί παροχής αδείας κτιρίου. Εφ’ όσον η Επιτροπή θέλει κρίνει ότι η κατάστασις του κτιρίου είναι τοιαύτη ώστε τούτο να θεωρήται ως ακατάλληλον δια την περαιτέρω λειτουργίαν του ως ξενοδοχείου κλπ., καθορίζει τας επενεκτέας βελτιώσεις τάσσουσα και προθεσμίαν δια την εκτέλεσιν αυτών. Παρερχομένης της ως άνω προθεσμίας ο επί της Εθνικής Οικονομίας Υπουργός μετά γνωμοδότησιν της ως άνω Επιτροπής αποφαίνεται περί της παρατάσεως της προθεσμίας δια την βελτίωσιν του κτιρίου ή άρσεως της αδείας του κτιρίου, εφ’ όσον τούτο ήθελε κριθή ως ακατάλληλον δια την περαιτέρω λειτουργίαν του ως ξενοδοχείου. Εν περιπτώσει άρσεως της αδείας του κτιρίου ο Υπουργός αποφαίνεται και επί της μεταφοράς της ξενοδοχειακής επιχειρήσεως εις κατάλληλον κτίριον». Τα εντός « » εδάφια προσετέθησαν δια του Κ.Δ. 13/20 Σεπτ. 1941 «περί αδειών κτιρίων ξενοδοχείων». ΄Αρθρ.3-4.(Κατηργήθησαν υπό του άρθρ.3 του Β.Δ. της 26 Φεβρ./9 Μαρτ. 1938 (κατωτ. αρ. 9). ΄Αρθρ.5.-Ο ιδιοκτήτης ξενοδοχειακής επιχειρήσεως υποχρεούται να ζητήση άδειαν λειτουργίας ξενοδοχείου, οικοτροφείου, ή πανδοχείου εις τας εξής περιπτώσεις: 1)Δι’ επιχείρησιν λειτουργούσαν το πρώτον. 2)Δι’ επιχείρησιν λειτουργούσαν ήδη, μη εφωδιασμένην όμως δια κανονικής αδείας λειτουργίας. 3)Δι’ επιχείρησιν της οποίας ήλλαξε το πρόσωπον του επιχειρηματίου. 4)Δι’ επιχείρησιν μεταφερθείσαν εις άλλο κτίριον. 5)Δι’ επιχείρησιν εις ην προσελήφθη ή απεχώρησε συνεταίρος, ή οπωσδήποτε μεταβλήθη η νομική φύσις αυτής. 6)Δι’ επιχείρησιν λειτουργούσαν ως εξάρτημα άλλης επιχειρήσεως, αλλ’ εις κεχωρισμένον κτίριον. Ξενοδοχείον λειτουργούν ως παράρτημα της αυτής επιχειρήσεως εν ιδιαιτέρω κτιρίω θεωρείται κεχωρισμένη επιχείρησις και υπάγεται εις τους ανωτέρω περιορισμούς, απαγορευομένης συνάμα της χρησιμοποιήσεως του ιδίου τίτλου με τον της κυρίας επιχειρήσεως. Αι χορηγούμεναι άδειαι λειτουργίας ισχύουσι δια τρία έτη. Μετά την λήξιν της ισχύος των, ο περί ου εξεδόθη η άδεια υποχρεούται να ζητήση δι’ αιτήσεώς του την χορήγησιν νέας άδειας, υποβάλλων συνάμα πάντα τα στοιχεία, άτινα ήθελε καθορίσει η Επιτροπή του εδαφ. 2 του άρθρ.11 του Α.Ν. 431/1937. ΄Αρθρ.6-(Κατηργήθη δια του άρθρ.21 του Β.Δ. της 30 Μαρτ./22 Απρ. 1959, κατωτ. αριθ. 19). (Αντί της σελ. 187) Σελ. 187(α) 132-19 Γενικοί νόμοι περί ξενοδοχείων-Επιπλ. δωματίων κλπ 18.Ζ.α.6 ΄Αρθρ.7.-(Κατηργήθη δια του άρθρ.21 του Β.Δ. της 30 Μαρτ./22 Απρ. 1959, κατωτ. αριθ. 19). ΄Αρθρ.8.-Η κατάταξις των ξενοδοχείων, Οικοτροφείων, και Πανδοχείων διενεργείται υπό της Διευθύνσεως Τουριστικής Οργανώσεως μετά σύμφωνον γνώμην της επιτροπής του άρθρου 11 παρ.2 του Α.Ν. 431 περί διατάξεων αφορωσών εις τον έλεγχον των ξενοδοχείων και την προστασίαν της πελατείας αυτών, ήτις έχει την αποκλειστικήν αρμοδιότητα να γνωματεύση περί της κατηγορίας εις ην δέον να καταταχθή Ξενοδοχείον, Οικοτροφείον, ή πανδοχείον, αναλόγως των προσόντων αυτού. Βάσει της γνωματεύσεως της Επιτροπής ταύτης η Διεύθυνσις Τουριστικής Οργανώσεως προβαίνει εις την κατάταξιν εις μίαν των εν άρθρ.6 και 7 του παρόντος αναφερομένων κατηγοριών. Απαγορεύεται απολύτως παρ’ οιουδήποτε και καθ’ οιονδήποτε τρόπον χαρακτηρισμός Ξενοδοχειακής επιχειρήσεως ως και η εμφάνισις αυτής ως ανηκούσης εις ανωτέραν κατηγορίαν της υπό της ως άνω επιτροπής καθορισθείσης. Τα ήδη λειτουργούντα ξενοδοχεία, Οικοτροφεία και Πανδοχεία δέον όπως καταταγώσιν εκ νέου εις κατηγορίας βάσει των κατωτέρω προσόντων εντός έξ μηνών από της δημοσιεύσεως του παρόντος Δ/τος. Η άνω προθεσμία παρετάθη υπό του άρθρ.4 του Β.Δ. της 26 Φεβρ./9 Μαρτ. 1938 (κατωτ. αριθ. 9). Σελ. 188(α) 132-20 18.Ζ.α.6 Γενικοί νόμοι περί ξενοδοχείων-Επιπλ. δωματίων κλπ 